கணபதி (சிற்பி)

வை. கணபதி  () (செப்டம்பர் 30, 1927 - செப்டம்பர் 5, 2011) புகழ் பெற்ற சிற்பி ஆவார். இவர் கணபதி ஸ்தபதி  என்று பலரால் அறியப்படுகிறார். பத்மபூஷன் விருது பெற்ற இவர் புகழ் பெற்ற கட்டடங்களையும் சிலைகளையும் வடிவமைத்தவர். கணபதி ஸ்தபதி

வாழ்க்கை
1927ம் ஆண்டு வைத்தியநாத சிற்பிக்கும் வேலம்மாளுக்கும் பிள்ளையார்பட்டியில் பிறந்தார். இவர்கள் குடும்பம் தஞ்சை பெரிய கோயிலை கட்டிய சிற்பியான குஞ்சர மல்லன் ராஜ ராஜ பெருந்தச்சனின் வழிவந்தவர்கள் என கருதப்படுகிறது. தேவகோட்டையில் பள்ளிப் படிப்பை முடித்தார். நுழைவுத் தேர்வில் தேர்ச்சிபெற்று கிண்டி பொறியியல் கல்லூரியில் பொறியியல் பயில இடம் கிடைத்த நிலையில் குடும்பத்தின் பொருளாதாரம் கல்லூரிக் கட்டணத்தை செலுத்த முடியாத நிலை இருந்ததால் கல்லூரியில் சேரவில்லை. காரைக்குடியில் உள்ள அழகப்பா செட்டியார் கலைக் கல்லூரி துவங்கியதும் 1947 ஆம் ஆண்டு முதல் மாணவராக இணைந்தார். கல்லூரியில் தேர்ச்சி பெற்ற பிறகு சிலகாலம் கழித்து தேவகோட்டையில் இவர் படித்த பள்ளியிலேயே கணித ஆசிரியராக சேர்ந்தார். பள்ளி ஆசிரியராக ஒரு ஆண்டு பணியாற்றினார்.சிற்பிக்குள் கண்டெடுத்த முத்துகள் (நூல்), இராஜலட்சுமி இராமநாதன், பக்கம் 39  பின்னர் 1957ல் இவர் பழனியில் உள்ள தண்டாயுதபாணி கோயில் இந்து சமய அறநிலை வாரியத்தில் சிற்பியாக பணியில் சேர்ந்தார். இவரின் தந்தை 1960ல் மறையும் வரை அங்கேயே பணிபுரிந்தார். தந்தையின் மறைவுக்கு பின் அப்பணியை துறந்துவிட்டு 1957-1960 வரை தன் தந்தை முதல்வராக பணிபுரிந்த மாமல்லபுரம் அரசினர் கட்டடக்கலை மற்றும் சிற்பக் கலைக் கல்லூரியின் முதல்வராக பொறுப்பேற்றுக்கொண்டார். 27 ஆண்டுகள் அப்பணியில் இருந்தார்.

மறைவு
உடல் நலக்குறைபாடு காரணமாக சென்னையிலுள்ள தனியார் மருத்துவமனையில் அனுமதிக்கப்பட்டிருந்த இவர் சிகிச்சை பலனளிக்காமல் 2011-ஆம் ஆண்டில் உயிரிழந்தார்.

வேலைகள்
இவர் பல்வேறு கோயில்கள் மற்றும் சிலைகளை வடிவமைத்துள்ளார். சில மிகவும் புகழ்பெற்றவை. 
கன்னியாகுமரியில் உள்ள திருவள்ளுவர் சிலை.
சென்னை வள்ளுவர் கோட்டம்.
தஞ்சை தமிழ் பல்கலைக்கழக வளாகம்.
வாசிங்கடன் டி. சி. அருகேயுள்ள சிவா-விஸ்ணு கோயில்
மதுரையின் நுழைவாயில் வளைவு
அமெரிக்காவின் அவாய் தீவிலுள்ள சமரச சன்மார்க்க இறைவன் கோயில்
இவரின் மூத்தோன் என்றும் முதற்சிற்பி என்றும் அறியப்படும் மயன் என்பவருக்கு மாமல்லபுரத்தில் இவர் சிலை எழுப்பியுள்ளது குறிப்பிடத்தக்கது.
மேல்மருவத்துரில் உள்ள ஆதிபராசக்தி சிலையை கட்டியவர் http://www.thinakkural.com/news/all-news/india/8937--133--------.html

 எழுத்துப் படைப்புகள் 
 சிற்பச் செந்நூல்
விருதுகள்
 பத்ம பூசண் விருது -  2009.

மேற்கோள்கள்

பகுப்பு:தமிழ் சிற்பக் கலைஞர்கள்
பகுப்பு:1927 பிறப்புகள்
பகுப்பு:2011 இறப்புகள்
பகுப்பு:தமிழர் கட்டிடக்கலைக் கலைஞர்கள்
பகுப்பு:அறிவியல் தமிழ் எழுத்தாளர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:சிவகங்கை மாவட்ட மக்கள்